રાધા-કૃષ્ણના પ્રેમની ભૂમિ પર જ આ રીતે દમ તોડી રહી છે પ્રેમકહાણીઓ\n24 જૂન, ગણેશપુર, મૈનપુરી : અમન યાદવ અને રેખા યાદવનાં શબ તેજાબથી બાળી દેવાયેલી સ્થિતિમાં ઝાડીમાંથી મળી આવ્યાં. 

27 જૂન, ખૈરાગઢ, આગ્રા : શ્યામવીર તોમર અને તેમની પ્રેમિકા નેહા કુશવાહાનો મૃતદેહ ખેતરમાંથી મળી આવ્યો. 

1 જુલાઈ, સોરોં, કાસગંજ : કુંવરપાલ લોધી અને તેમની પ્રેમિકાનાં લોહીથી લથપથ શબ મળી આવ્યાં. 

પ્રેમીઓના લોહીથી રંગાઈ રહેલી આ એ વ્રજભૂમિ છે, જ્યાં દુનિયાભરના પ્રેમીઓ માટે તીર્થસમો તાજમહલ બનેલો છે. 

વ્રજ ક્ષેત્રમાં ઘરે-ઘરે રાધા-કૃષ્ણની પ્રેમકથા ગીતોમાં ગવાતી રહી છે. પરંતુ આ પ્રદેશના પ્રેમીઓના નસીબમાં મૃત્યુકથાઓ જ લખેલી છે. 

એવું લાગે છે કે પરિવારોમાં જ અદૃશ્ય યુદ્ધ ચાલી રહ્યું છે, જેમાં ઉંબરાની એક તરફ પ્રેમી છે તથા પ્રેમિકા અને બીજી તરફ છે તેમના સ્વજનો.

છેલ્લા થોડા વખતમાં આગ્રા અને તેની આસપાસના જિલ્લામાં કુટુંબની આબરૂના નામે પ્રેમીઓની હત્યાના એકથી વધુ કિસ્સાઓ બહાર આવ્યા છે.

મૈનપુરીના વરિષ્ઠ પત્રકાર મનોજ ચતુર્વેદી કહે છે, "જુવાનીને ઉંબરે આવેલા યુવાનોની જીદ સામે કુટુંબની આબરૂનો પ્રશ્ન આવીને ટકરાય છે ત્યારે માસૂમ સંતાનોનો જીવ જાય છે."

શ્યામવીર અને તેમનાં સગીર પ્રેમિકાને મારીને ખેતરમાં ફેંકી દેવાયાં હતાં

27 જૂનની સવારે આગ્રાના ખૈરાગઢ પોલીસ સ્ટેશનની હદમાં આવતા નગલા ગોરઉ ગામના એક ખેતરમાં યુવક અને સગીર યુવતીની લાશ મળી આવી જેના કારણે તંગદિલી ઊભી થઈ હતી. 

મરનાર યુવક હતા શ્યામવીર તોમર અને તેમની પાસે જ પડી હતી તેમની પ્રેમિકા નેહા કુશવાહાની લાશ. 

સવારે ચાર વાગ્યે ગામના સરપંચે શ્યામવીરના ઘરે આવીને કુટુંબીજનોને જાણ કરી કે, 'તમારો છોકરો મરેલો પડ્યો છે.'

શ્યામવીરનાં માતા કહે છે, "હું તડપી તડપીને મારું માથું ફોડતી રહી, પણ કોઈ મને મારા દીકરા પાસે લઈ ન ગયું."

શ્યામવીર ઠાકુર જ્ઞાતિના હતા, જ્યારે તેમની પ્રેમિકા બાજુના ગામની કુશવાહા જ્ઞાતિની કિશોરી હતી.

ઠાકુરનો છોકરો અને કુશવાહાની છોકરીના પ્રેમની ચર્ચા ગામમાં થવા લાગી હતી. 

એકવાર પંચ પણ મળ્યું હતું અને શ્યામવીરને બીજી જ્ઞાતિની છોકરીને ન મળવા માટે સમજાવ્યો હતો.

જોકે, તેમનો પરિવાર એ વાત માનવા તૈયાર નહોતો કે જે છોકરી તેમની સાથે મૃત હાલતમાં મળી આવી તેને શ્યામવીર પ્રેમ કરતા હતા. 

લગ્ન વિશેના સવાલ પર તેમનાં માતા કહે છે, "એમ કેવી રીતે લગ્ન કરી આપીએ, તેઓ કાછી છે, અમે ઠાકુર છીએ."

વાત કરતાં-કરતાં અચાનક શ્યામવીરનાં માતા ફરી વિલાપ કરવા લાગે છે અને ધ્રૂજતા અવાજે કહે છે,...\n\ntl;dr:
11 જૂન, નયાગાંવ, એટા : સત્યપ્રકાશ યાદવ અને સપના યાદવ   આંબાની ડાળે લટકતાં મળ્યાં .